સરિતા આમ જુઓ તો તમારી આસપાસની કોઈ પણ ગરીબડી, કંગાળ, રમતિયાળ, ચીંથરેહાલ, વખાની મારી છોકરી જેવી જ છે, પણ એના સ્વભાવમાં આમાંથી કોઈ વસ્તુ નથી, એ ખુશ રહેવા માંગે છે, એ ઉડવા માંગે છે, એને પોતાના સપના વિશે કોઈ ફિલસૂફીભર્યા ખ્યાલ નથી પણ એના વર્તનને મેં જેમ સમજ્યું એમાંથી આ જ દેખાયું છે. સમય જશે એમ એ પણ બધું ભૂલીને વ્યવહારૂ થઈ જશે, એની નિખાલસતા અને આનંદી સ્વભાવ કંઈ બહુ ટકવાના નથી, પણ સરિતા ગમે તેટલી વહે, એ નિર્મળ જ રહેવાની.. એનામાં ખારાશ તો સમુદ્રના કિનારે પહોંચીને જ ભળવાની.. અને આ સરિતાને તો વારેવારે સમુદ્રના કિનારે જવાનું છે..